L-Arċisqof Charles Scicluna saħaq li fil-Faċilità Korrettiva ta' Kordin hemm bżonn li jinħoloq ambjent ta' sigurtà, "forsi rinovat u mhux iffullat" u anke "b'teknoloġiji moderni", biex ikun ambjent fejn il-bniedem ma jitlifx it-tama. F'omelija waqt quddiesa f'Jum l-Uffiċjali Korrettivi fil-Katidral ta' San Pawl fl-Imdina, Mons. Scicluna kompla jgħid li Kordin irid ikun ukoll ambjent fejn kulħadd għandu s-sapport neċessarju, mhux biss il-ħabsin imma anke l-uffiċjali korrettivi "għax dak li taraw u tisimgħu intom ma narawhx u ma nisimgħuhx aħna". "Ir-residenti f'Kordin għandhom ikunu f'ambjent fejn jafu li maħbubin" L-Arċisqof enfasizza li filwaqt li hu konxju li l-Faċilità Korrettiva trid tkun ambjent ta' dixxiplina u serjetà, ir-residenti għandhom ikunu f'ambjent fejn jafu li huma maħbubin. Insista li l-ħarsa tal-uffiċjali korrettivi trid tkun dejjem ħarsa ta' mħabba u mogħdrija, hekk kif huma l-missirijiet u l-ommijiet tar-residenti. Fisser li Faċilità Korrettiva m'għandhiex tissejjaħ ħabs għax mhix post ta' kundanna biss imma ta' tama wkoll, "li xi ħadd se jgħini nasal fit-triq id-dritta". Filwaqt li jifhem li l-ħajja tal-uffiċjal korrettiv mhix faċli għax jgħix f'ambjent ta' vjolenza, saħaq li bit-trażżin u d-dixxiplina għandu jipprova joħloq ambjent sikur li jkun tassew korrettiv. #td_uid_2_615ac30671b84 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/10/03143835/WhatsApp-Image-2021-10-03-at-14.24.08-80x60.jpeg) 0 0 no-repeat}#td_uid_2_615ac30671b84 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/10/03143910/WhatsApp-Image-2021-10-03-at-14.24.07-80x60.jpeg) 0 0 no-repeat}#td_uid_2_615ac30671b84 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/10/03143853/WhatsApp-Image-2021-10-03-at-14.24.06-80x60.jpeg) 0 0 no-repeat}#td_uid_2_615ac30671b84 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/10/03143817/WhatsApp-Image-2021-10-03-at-14.24.09-80x60.jpeg) 0 0 no-repeat} 1 minn 4 Ritratt: knisja.mt Ritratt: knisja.mt Ritratt: knisja.mt Ritratt: knisja.mt "Disfatta jekk minn faċilità korrettiva ssir università ta' ħażen" "Immaġina inti li fiċ-ċella hemm ibnek, hemm ħuk, hemm bintek. Kif se titrattah?" staqsa l-Arċisqof waqt li qal li għalkemm hemm bżonn id-dixxiplina, "l-imħabba trid tkun hemm dejjem". Kompla jappella lill-uffiċjali korrettivi li Allaħares l-ambjent li jieħdu ħsieb isir villaġġ ta' kriminalità, "fejn id-droga ssibha iżjed faċli minn barra, fejn kulħadd għandu l-arma preferita tiegħu". Saħaq li l-ambjent li jridu jieħdu ħsieb bl-għajnuna tas-soċjetà u tal-Istat, għandu joffri għajnuna psikoloġika, psikjatrika, medika, assistenza għall-prevenzjoni tal-vizzju u li min ikun qed ibati jiġi segwit b'mod partikolari, mhux mitluq waħdu bla tama, jew weħidha ma tafx li għandha faraġ". Filwaqt li rrimarka li dan mhux faċli, insista li importanti li jsir għax is-soċjetà li tipprova tagħmel ġustizzja tista' tispiċċa anke bla ma trid toħloq ġenerazzjoni ta' nies b'rabja, frustrazzjoni, mibegħda u nuqqas ta' tama. Spjega li tkun disfatta tas-soċjetà jekk minn Faċilità Korrettiva ssir faċilità ta' kriminalità, università ta' ħażen. Imwiet, droga u armi Bħalissa l-Faċilità Korrettiva ta' Kordin tinsab taħt il-lenti wara li mietu żewġ priġunieri żgħażagħ li ppruvaw jagħmlu suwiċidju. Waħda minn dawn l-imwiet wasslet biex f'Awwissu żewġ gwardjani ġew sospiżi u mistennija jitressqu l-Qorti. Taħt it-tmexxija preżenti tal-Faċilità Korrettiva mietu 13-il priġunier f'temp ta' inqas minn tliet snin. Id-Direttur Alexander Dalli jirċievi kritika kontinwa għall-istil ta' tmexxija tiegħu li ħafna drabi jitqabbel mal-militar. Fost l-oħrajn Newsbook.com.mt kien ippubblika ritratt tas-siġġu tat-trażżin li ntuża diversi drabi biex jiġu kkastigati priġunieri. F'Settembru 2021: Konferma oħra tas-siġġu tal-kastig, issa ġie mmodifikat Madanakollu Dalli kemm-il darba ftaħar li taħt it-tmexxija tiegħu l-faċilità tnaddfet mid-drogi u armi. Editorjal: Daħħlu l-piena tal-mewt bil-moħbi Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_615ac306b30f7_rand.td-a-rec-img{text-align:left}.td_uid_4_615ac306b30f7_rand.td-a-rec-img img{margin:0 auto 0 0}